Järgnev saade on valminud tänu J. Meyeri teenistuspartnerite toele.
IGAPÄEVAELU RÕÕMUD
Maailm on täis haiget saanud inimesi,
kes ei tea, kuidas iseendana olla.
Nad ei ole nemad ise,
sest arvavad, et nad iseendana
pole midagi väärt.
Nad teesklevad, püüdes olla keegi, kes nad pole.
Nad tahavad olla kellegi teise sarnased.
Nad kannavad maske,
hoiavad näol võltsi naeratust ja käituvad nagu kõik oleks hästi.
Sisimas on nad aga täis ahastust.
Jumal ei taha, et peame teesklema.
Ta tahab, et oleksime endaga nii ausad,
et võtta vastu tervenemine,
mis meil läbi Jeesuse surma ja ülestõusmise on.
Siis saame olla ehedad -
enesekindla isiksusena Jeesuses,
ilma et peaksime kellegagi võistlema või kellegagi end võrdlema.
Kas keegi ütleks aamen?
Mul on teile lausung:
"Sellest pole midagi, kui kõik pole korras."
Püüame meeleheitlikult varjata, kui meiega pole kõik korras.
Tahame, et kõik arvaks,
et meil on kõik hästi.
"Olen oma naabruskonnas see, kellel on kõik kontrolli all."
"Mul pole mingeid probleeme. Mitte mingeid!"
"Ei mingeid muresid. Kõik on hästi!"
Kui saame kristlaseks, muutub meie sõnavara,
kuid probleemid jäävad ikka samaks.
"Kiitus Jumalale!", "Aitäh Jeesus!" "Au Jumalale!"
"Aamen! Aamen! Aamen!"
Käime kirikus kiriku näoga, jäik Püha Vaimu naeratus suul.
Oleme õppinud ka veidi kristlikku keelt.
Tean! Kaklesime Dave'iga terve tee kirikusse,
kuni kiriku ukseni jõudes hõikasime: "Kiitus Jumalale!"
"Au Jumalale! Tänan, Jeesus! Aamen!"
Tagasi koju minnes kaklesime jälle terve tee.
Olin pahane ta peale, kuna ta tahtis jalgpalli vaadata.
Nii nutsin terve päeva vannitoas,
veetsin järgmise päeva masenduses
ja nii terve nädala, kuni järgmise pühapäevani kirikus:
"Kiitus Issandale! Au Jumalale! Halleluuja!"
Kas tuleb tuttav ette?
Aga ütlen teile, et Püha Vaim tahab selle hävitada.
Laske Tal seda teha, enne kui see teid ennast hävitab.
Siis laske Tal see taastada, et see õigesti tehtud saaks.
Jumalalt ei saa abi enne, kui tunnistad, et vajad seda abi.
Esimene asi, mida tegema peame, on ütlema Jumalale:
"Armastan Sind ja tänan Sind, et mu päästsid,
kuid ma olen üks suur segapundar.
Ma vajan tõde.
Ma ei taha elada pettuses!"
Peaksime iga päev palvetama:
"Jumal, ava mu silmad valdkondades, kus mind on petetud
ja õpeta mulle tõde."
Räägin pettuse teemal veel ühes loengus,
sest elame pettuses mitmetes eluvaldkondades.
Arvame, et kõik on teiste inimeste süü.
"Sinu pärast pole ma õnnelik".
"Kui sa käituks teisiti, poleks mul ka seda probleemi."
Psalmid 109:22
Vaatame, kui aus Taavet oli.
Psalmide kirjutaja Taavet oli Jumalaga hämmastavalt aus.
Psalme lugedes märkad, et ta ei teeselnud.
Ütlen veelkord - sellest pole midagi, kui kõik pole korras.
Kui sinuga pole kõik korras, ei pea sa ka teesklema, et on.
Võid öelda: "Ma vajan abi.
Vajan Jumala abi."
Jaakobuse 5:16
"Tunnistage siis üksteisele patud üles
...et te saaksite terveks
ja taastaksite mõistuse ning südame vaimse tooni."
Loomulikult me teame, et võime tunnistada oma patte Jumalale
ja saada need ka andeks.
Vahel aga on ka hea rääkida kellegagi ja saada asjad südamelt ära.
Tänapäeval aga,
kus lojaalsus ja au on hääbumas
ning eneseväärikus on sõna, mida paljud noored isegi ei mõista,
on paljudel raske leida inimesi, kellega rääkida
ja kellele oma saladusi usaldada.
Neid inimesi leidub.
Vali targalt ja leia endale hea sõber,
usaldusväärne pereliige või vaimulik,
kellega vajadusel rääkida.
Ma ei soovita kellelegi käia 20 aastat järjest nõustamisel,
kuid kui seda vajad,
on nad seadusega kohustatud sinu saladusi hoidma.
Vahel me lihtsalt peame auru välja laskma
ja selle endast välja saama.
Möödus aastaid
ja ma olin juba oma 20ndates, enne kui üldse kellelegi rääkisin,
mis minuga juhtunud oli.
Milline üksildane saladus,
millega nii mitmeid aastaid elada.
Miks ma ei rääkinud? Kartsin, mida nad minust arvaksid.
Kartsin, et isa saab teada, et kellelegi rääkisin
ja et ema saab teada, et kellelegi rääkisin.
Ja Saatan tahabki, et elaksime hirmus.
Ta tahab meie elu ära rikkuda ja et kardaksime, et keegi saab teada.
Ehk olid seotud prostitutsiooniga ja nüüd kardad,
et keegi saab teada.
Mis iganes su elus juhtus.
Elusalt maetud saladused ei sure iial.
Need vaid piinavad meid.
"Tunnistage siis üksteisele patud üles, et te saaksite terveks" on väärtuslik.
Mõnikord jääb midagi piinama
või ründab sind vaenlane nii, et sa ei suuda sellest kuidagi üle olla.
Mäletan, kui olin jubedalt kade kellegi peale.
Ma ei tahtnud kade olla, sest see oli tobe,
kuid nii ma tundsin ja ma ei saanud sellest üle.
Tundsin nagu Jumal tahaks, et räägiksin sellest Dave'ile
ja paluksin tal mu eest palvetada.
Vahel on alandav rääkida kellelegi, mida oled läbi elamas,
või mida oled teinud.
Kuid just alandlikena saame me abi Jumalalt.
Jumal aitab alandlikke.
Jumal aitab neid, kes tõdevad, et nad vajavad abi.
Ära jää üksinda pimedusse.
Mis valguse kätte tuuakse,
see saab avalikuks.
Tihtipeale, kui meil on probleeme ja me oleme haavatud,
süüdistame me teisi. See on alati kellegi teise süü.
Süüdistamise mäng algas juba Eedeni aias
ning see on üle kandunud iga inimese ellu.
Me kõik teeme seda.
Kui tööle hiljaks jään, on selles keegi teine süüdi.
Keegi oleks pidanud kodus midagi tegema, mida ta ei teinud,
nii et see jäi minu kaela ja see pani mind hilinema.
Kas pole nii?
Kuid selle peale me ei tule, et peaksime varem üles tõusma
ja arvestama võimalike ettenägematute viperustega.
Ära lase kellelgi süüdistada end nende probleemides
ega süüdista teisi enda omades.
Ütled: "Aga see ei ole minu süü! Keegi tegi mulle seda või toda!"
Võib-olla see, milline sa praegu oled, pole sinu süü,
kuid ära kasuta seda ettekäändena selliseks jäädagi.
Sain teada, et Jumal hoolib tervest mu elust
ja Ta ei taha, et saaksin vaid päästetud
ning ukerdaksin siis kuidagi Taevasse,
kus oma mõis ja veidi õnne saada.
Hämmastusin, kui sain teada,
et mu hing oli mineviku sündmustest rusudes
ja et Piiblis oli lubadus kõikide nende katteks.
Ma ei pea taluma mitte ühtegi valu -
Jumalal on neile kõigile vastus.
Pidin uurima, mis mulle oli Jeesuse verega
ostetud, makstud ja kättesaadavaks tehtud.
Pidin hakkama avama neid asju, et nautida elu, mille eest Jeesus suri.
Võib-olla sina ka ei tea seda.
Võib-olla keegi vedas su täna siia, tegi sulle välja
ja lubas sulle igasugu asju, et sa vaid tuleks.
Nüüd aga oled sa siin
ja sa pole veel hoonest lahkunud.
Suhte loomisel Jeesusega toimub jumalik vahetus.
Mulle meeldib see!
Ta võtab halvad asjad ja annab vastu head.
Näiteks kui Dave'iga abiellusin, polnud mul autot.
Dave'il aga oli auto.
Niipea kui "Jah!" ütlesin, oli mul auto.
Kas saite pihta?
Nüüd mõistate, eks?
Kui ütlete: "Jah, ma võtan Jeesuse oma ellu",
on see sama, mis "Jah" ütlemine.
Kogu Tema headus asendab sinu tühjuse.
Dave'i auto oli nüüd ka minu auto.
Suurepärane!
Ühtäkki oli mul igasuguseid asju, mida mul enne polnud.
Milline hea tehing!
Jeesus annab rõõmu leina asemel, ilu tuha asemel,
kiituse depressiooni asemel,
enda lugupidamise häbi asemel,
andestuse hukkamõistu asemel,
lootuse lootusetuse asemel, õigluse süü asemel
ja nii edasi.
Kui aga tuhast kinni hoiad, siis ilu ei saa.
Nüüd läheb sügavaks.
Mida see tähendab?
Kui tahad ilusat elu, mida Kristus sulle soovib,
siis sa ei saa laskuda meeleollu,
kus päev läbi kõige halva peale mõtled,
mida sulle terve elu tehtud on.
Kus mõtled, kui vihane sa oled ja kuidas neile kätte maksad,
nad oma elust blokeerid ja nii edasi.
Pead oma tuhast lahti saama!
Kui sellest loobud, saad ilu.
Aamen?
Mu vend suri kahe-kolme aasta eest.
Alkoholi, narkootikumide ja vaimuhaiguse tagajärjel.
Ta oli minust 9 aastat noorem.
Tal oli iga võimalus suurepäraseks eluks.
Ta oleks võinud täna siin olla ja personali ülesannetega tegeleda.
Mõne aasta ta seda tegigi.
Mul pole aega tervet tema lugu rääkida,
aga selleks ajaks, kui ta surnukeha leiti,
oli see väga lagunenud.
Lasime ta tuhastada
ning viisime ta kõige ilusamasse kohta, mille leidsime
ja raputasime tuha sinna.
Tal polnud väga ilus elu olnud,
kuid tahtsime, et tema tuhk oleks ilusas kohas,
sest uskusime, et pärast kõike, mida ta elus läbi elas,
võttis Jumal ta koju vastu.
Ta oli Kristuse oma lunastajana vastu võtnud,
kuid oli omadega lihtsalt sassis.
Jumal on äärmiselt armuline.
Usun, et Ta mõistab meie valu ja vahel ka meie sassis olemist.
Ärge minust järgneva väite puhul valesti aru saage
ja ärge solvuge, kui ise seda teete, sest kasutan seda vaid analoogiana.
Aga mõnikord, kui me oma armastatu tuhastame,
hoiame me kuskil tema urni.
Võid seda ka oma eluga teha -
võid hoida kusagil oma mineviku tuhka.
Sa ei pööra sellele palju tähelepanu, kuid vahel tahad minna
ja selle jälle üle vaadata.
Soovitan teil võtta oma mineviku tuha,
raputada see maha ja lasta sel iluks muutuda.
Aamen?
Sealt, kuhu oma venna tuha viskasin,
on võimatu seda üles korjata.
Jumal tahab, et siit lahkudes olete otsustanud
enam mitte iial ühtegi ööd konnadega veeta.
"Mida?"
"Kuidas sa konnadeni jõudsid?"
Loeme 2 Moosese 8 ptk'i.
Sõnastan selle sõnumi ümber
ja panen sellele pealkirjaks: "Veel üks õhtu konnadega."
2 Moosese 8 ptk. Iisraellased olid Egiptuse võimu all
ja nad hüüdsid Jumala poole, et Ta neile päästja saadaks.
Neile saadeti Mooses, kes oli justnagu Jeesus.
Vaarao, kes esindab Saatanat,
ei tahtnud neil minna lasta.
Jumal saatis ühe nuhtluse teise järel,
öeldes, et vaaraol saab üks armetu elu olema,
kuni ta Tema inimestel minna laseb.
Üks nendest nuhtlustest olid konnad.
8 ptk: "Siis Issand ütles Moosesele: Mine vaarao juurde ja ütle temale:
Nõnda ütleb Issand:
Lase mu rahvas ära minna, et nad mind teeniksid."
Ma olen täna siin, et kuulutada koos teiega Saatanale:
"Lase Jumala rahval minna, et nad teeniksid Jumalat!"
Aamen?
Olen täna Jumala suuvärk
ja ütlen: "Nõnda ütleb Issand: Lase mu rahval minna!"
Aamen!
"Aga kui sa keelad neid minemast,
vaata, siis ma nuhtlen kogu su maa-ala konnadega.
Niiluse jõgi hakkab kihama konnadest,
need tulevad üles ning lähevad su kotta
ja su magamiskambrisse ja su voodisse,
samuti su sulaste kodadesse ja su rahva sekka,
su küpsetusahjudesse ja leivakünadesse."
Jumal maalib siin pildi - konnad on igal pool!
Kui su elus on kannatusi,
on neid igal pool.
Konnad.
Enesehaletsuse konnad.
Viha ja kibestumuse konnad.
Pahatahtlikud konnad.
Kas saate sellele pihta?
Konnad!
"Ja Issand ütles Moosesele:
Ütle Aaronile: Siruta oma käsi kepiga välja
jõgede, kanalite ja tiikide kohale,
ja lase tulla konni Egiptusemaale!”
Ja Aaron sirutas oma käe Egiptuse vete kohale
ning konnad ronisid üles ja katsid Egiptusemaa.
Aga võlurid tegid oma salakunstidega sedasama
ja lasksid tulla konni Egiptusemaale."
See on huvitav, sest tundub,
et selle asemel, et vaarao oleks palvetanud:
"Olgu, Jumal, saan aru. Palun võta konnad ära,"
pöördus ta inimeste poole, et probleemi lahendada,
aga tulemuseks oli rohkem konni.
Kui otsida inimestelt probleemidele lahendust,
mida vaid Jumal lahendada saab, tuleb konnadele lisaks veel konni!
Kas kujutate ette - konnad voodis?
Konnad näksivad teie varbaid!
Salm 8: "Siis vaarao kutsus Moosese ja Aaroni ning ütles:
Paluge Issandat,
et ta võtaks ära konnad minu ja mu rahva kallalt,
siis ma lasen rahva minna Issandale ohverdama!”
Olge valmis.
"Aga Mooses vastas vaaraole: Osuta mulle seda au:
millal ma pean palvetama sinu ja su sulaste ning su rahva pärast,
et konnad kaotataks sinu ja su kodade kallalt,
et nad jääksid üksnes jõkke?”
Mooses küsis: "Millal sa tahad,
et ma Jumalalt konnad eemaldada paluks?"
"Ja tema vastas: Homme.”"
Kas sa tahad veel ühe öö konnadega veeta?
Miks tahtis vaarao veel ühte ööd konnadega veeta?
Miks ta ei palunud tal koheselt Jumalat paluda?
Kes teist siin ütleb täna: "Mitte üht öödki enam konnadega!"
"Homme" on arvatavasti meie sõnavara kõige ohtlikum sõna.
"Homme."
"Saame homme konnadest lahti."
"Veedame veel ühe öö nende seltsis."
Kas mõtlete kaasa?
Millal andestad inimestele, kes sulle haiget tegid?
Millal lõpetad ütlemast: "See on liiga raske!"
"Seda on liiga palju!", "See pole õiglane!"
Kohe praegu.
"See on see päev, mille Issand on teinud."
"Ma ilutsen ja rõõmutsen Temast!"
Mis on su elu kõige tähtsam hetk?
Mitmed ütleks, et päev, mil nad Jeesuse vastu võtsid.
Paljudele teist on see täna.
Mõned ütleks, et kui nad abiellusid või kui said lapsed.
Te kõik eksiksite.
Kõige tähtsam hetk elus
on see praegune hetk siin.
See on ainus hetk, mille olemasolus saad kindel olla.
Kõik eelmised hetked on möödanik.
Sa ei saa tagasi minna ja muuta seda, mida inimesed on sulle teinud.
Saad aga täna otsustada,
et ei veeda enam ühtegi ööd konnadega.
Ära lase millelgi, mida sulle 20 aastat tagasi tehti,
su elu rikkuda.
Suru aga edasi ja saad ilu tuha asemel,
"rõõmuõli leinarüü asemel, ülistusrüü kustuva vaimu asemel."
Aamen?
Jeesus söötis tuhandeid väikese poisi lõunaga.
Seda polnud kaugeltki mitte piisavalt, et kõiki sööta.
Tal oli vaid mõni päts leiba
ja paar kala, kuid tuhandeid inimesi.
Poiss aga pakkus Jeesusele oma lõuna,
lootes, et Tal on sellest mingit kasu.
Jeesus mitmekordistas neid imeväel.
Toitu jätkus piisavalt kõikidele inimestele.
Selles loos on oma iva. Kui annaksid Jumalale, mis sul on...
Isegi, kui sellest ei piisa probleemi lahendamiseks;
isegi, kui kõik, mis sul on, on katkine, peapeal, armetu elu.
Ta teeb sellega midagi imelist.
Ta saab kasutada su haavatud minevikku
ja toita mitmeid inimesi.
Aamen?
Toidan teile täna Jumala Sõna.
Murran teiega leiba nagu öeldakse.
See mitmekordistub,
sest see sõnum jõuab teieni ja miljonite televaatajateni.
Midagi imelist juhtus.
Kui Jeesus oli lõpetanud rahva toitmise,
korjati kokku 12 korvitäit ülejääke.
Väikesed murtud tükid.
Jeesus käskis ülejäägid kokku korjata, et midagi raisku ei läheks.
Kui tunned, et su elu on ülejääkidest koosnev segadus,
kuid sa lased Jeesusel need kokku korjata,
vastutab Ta selle eest,
et su minevikust ei läheks midagi raisku.
Sinu valust saab keegi abi,
sinu elu segadusest võib saada sinu sõnum.
See, mida oled läbi elanud, võib saada nii sinu kui teiste imeks.
Ütlesin aastaid: "Kui vaid mind poleks kuritarvitatud."
Kui Laatsarus suri,
ütles ta õde Maarja Jeesusele:
Issand, kui Sina oleksid olnud siin, siis mu vend ei oleks surnud.”
Jeesus, miks Sa siin ei olnud?
Küsime seda tihti:
"Miks Sa ei aidanud mind, kui selles situatsioonis olin?"
"Miks Sa mind ei aidanud, kui mind kuritarvitati?"
Ma palvetasin!
Palusin Jumalal mind sellest päästa,
kuid Ta ei teinud seda.
Ta oleks saanud, kuid ei päästnud.
"Joyce, miks sa Jumala peale vihane ei ole?"
Sest Ta on palju targem, kui mina.
Kuulake hoolega!
Ta ei päästnud mind sellest, kuid aitas mul sellest läbi tulla.
Kas kuulete? Ta aitas mind sellest läbi.
Üks asi veel.
Sain Jumalaga kõva kogemuse.
Ja nüüd...
Jumal võtab katkise segaduse
ja siin teie silme ees
on minu sõnumil, minu uuenenud elul,
vaid ühel sõnumil,
potentsiaal aidata miljonitel inimestel alustada oma elus
uut tervenemise teekonda.
Kui Jumal oleks mind sellest päästnud, oleks tore olnud,
sest ma poleks saanud haiget, kuid mul poleks täna sellist sõnumit.
Ma ei tea, kuidas Jumal asjad ära klaarib
ja vahel ei tundu see meile aus.
Küll aga võin öelda üht - mida iganes ma ka ei kaotanud
Jumal on selle tagastanud topelt.
Aamen?
Ja Ta teeb sama sinu jaoks!
Aitab konnadest!
Usun, et on on aeg teha otsus köidikutest vabanemiseks,
jätta konnad selja taha
ja leida vabadus, mille eest Jeesus suri.
Ära ela enam ühtegi päeva oma mineviku valudes.
Pakume sulle tervet tegevuskava "Ilu tuha asemel."
Kuidas vahetada tuhk ilu vastu, mille Jeesus annab.
Tellides saad CD-d, DVD-d ja isikliku töövihiku.
Ära maga maha võimalust õppida kõike,
mida saad elust vabaduses, mida Jeesus sulle pakub.
Põgene oma mineviku vangikongist
"Ilu tuha asemel" tegevuskavaga.
Enam kui 4 tundi Joyce'i loenguid CD-l ja DVD-l,
isikliku töövihiku ja päevikuga
"Ilu tuha asemel" tegevuskava aitab muuta su mineviku vaatenurka
ja elada elu nagu Jumal plaanis - täis rõõmu ja sihikindlust.
Ära oota! Telli ekraanil oleva info abil.
Eelolevas saates:
Me aitame neil näha end sellisena nagu Jumal neid näeb
ja leida ennast Kristuses
ning mõista, et nende minevik ei pea rikkuma nende tulevikku.
Sa oled üks parim näide sellest, et mida iganes sa ka pole läbi elanud,
sa suudad sellest läbi tulla.
Sa ei pea jääma kannatajaks, vaid võid olla võitja.
Ja oma tunnistuse läbi,
kui räägid oma loo sellest, kuidas Saatan sind hävitada püüdis,
saad sa aidata teisi inimesi.
Kui töötame koos ja teeme kõik, mis meie võimuses,
saavutame rohkem, kui arvame.
Siin Moskvas toidad nii näljaseid inimesi,
kui võimaldad neile ka arstiabi. Sellega jagad Kristust.
Oleme tänulikud,
et olete tulnud vastu palvele toita näljaseid inimesi.
Kas jagaksid täna lootust puuduses kannatavate inimestega?
Ole maailmas Jumala armastuse esindajaks
ja tee eriannetus
Joyce Meyeri teenistusele "Lootuse käsi,"
toidujagamise programmidele, arsti- ja hambaravi missioonidele,
inimkaubandusest pääsenutele või kusiganes vajadus suurim.
Valik on sinu.
Koos Jumalaga meie keskmes
saame leevendada inimeste kannatusi.
Võta meiega ühendust ekraanil oleva info abil.
Oled sa kunagi arvanud, et Jumal on su peale pahane?
See on levinud probleem nii sees- kui väljaspool kirikut.
Jumala armastuse mõistmine
vabastab sind süütundest ja hukkamõistust.
Paljud jooksevad hirmu tõttu Jumalast eemale,
selle asemel, et joosta Tema poole.
Otsusta enam mitte kunagi hirmus elada
ja tea, et Jumal ei ole su peale pahane.
Nüüd saadaval.
Tõlge: Eda Gray
Nähtud saade valmis tänu J. Meyeri teenistuspartnerite toele.